钦定古今图书集成/明伦汇编/闺媛典/第330卷 > 周行逢妻严氏
## 钦定古今图书集成/明伦汇编/闺媛典/第330卷 > 周行逢妻严氏

按《五代史楚世家周行逢传》：“行逢，故武陵农家子，少
贫贱无行，多慷慨大言。及居武陵，能俭约，自勉励，而
性勇敢，果于杀戮，麾下将吏素恃功骄慢者，一以法
绳之。大将十馀人谋为乱，行逢召宴诸将，酒半，以壮
士擒下斩之，一境皆畏服，民过无大小皆死。夫人严
氏谏曰：‘人情有善恶，安得一概杀之乎’？行逢怒曰：‘此
外事，妇人何知’？”严氏不悦，绐曰：“家田佃户，以公贵颇
不力，农多恃势以侵民，请往视之。”至则营居以老，岁
时衣青裙，押佃户送租入城。行逢往就见之，劳曰：“吾
贵矣，夫人何自苦耶？”严氏曰：“公思作户长时乎？民租
后时，常苦鞭朴，今贵矣，宜先期以率众，安得遂忘垄
亩间乎？”行逢彊邀之，以群妾拥升肩舆，严氏卒无留
意。因曰：“公用法太严而失人心，所以不欲留者，一旦
祸起田野间，易为逃死尔。”行逢为少损。

按《宋史》湖南周氏世家，行逢妻潘氏，貌丑性刚。行逢
为帅，妻不为屈。不入府署，躬率奴仆耕织以自给，赋
调必先期输送，行逢止之不从，曰：“税，官物也，若主帅
自免，其家何以率下。